જાહેર સ્થળો પર તેઓ હંમેશાં રાણીની પાછળનું સ્થાન લેતા

તેમ છતાં તેઓ તેમના મજબૂત ચારિત્ર્યને કારણે તમામ જવાબદારી અસરકારક રીતે પાર પાડી શક્યા હતા.

એક સર્વોપરિ મહિલાના પતિ તરીકે પ્રિન્સ ફિલિપ પાસે કોઈ બંધારણીય હોદ્દો ન હતો પણ તેમનાથી વધુ કોઈ રાજવીની નજીક નહોતું કે રાજવી માટે તેમનાથી વધુ મહત્ત્વનું કોઈ નહોતું. 

પ્રિન્સ ફિલિપનો જન્મ ગ્રીસના કૉર્ફુ ટાપુમાં 1921ની 10 જૂને થયો હતો. ગ્રીસે ત્યારે ગ્રૅગોરિયન કેલેન્ડર ન અપનાવ્યું હોવાથી તેમની જન્મતારીખ 28 મે, 1921 દર્શાવવામાં આવે છે. 

તેમના પિતા ગ્રીસના પ્રિન્સ ઍન્ડ્ર્યુ હેલ્લેનેસના કિંગ જ્યોર્જ પ્રથમના નાના પુત્ર હતા. તેમનાં માતા બટ્ટેનબર્ગનાં પ્રિન્સેસ ઍલિસ બટ્ટેનબર્ગના પ્રિન્સ લુઈસનાં સૌથી મોટાં સંતાન અને બર્માના અર્લ માઉન્ટબેટનનાં બહેન હતાં. 

1922ના બળવા પછી તેમના પિતાનો ક્રાંતિકારી અદાલતે ગ્રીસમાંથી દેશનિકાલ કર્યો હતો. 

તેમના પિતરાઈ કિંગ જ્યૉર્જ પંચમે પરિવારને ફ્રાન્સ લાવવા માટે એક બ્રિટિશ યુદ્ધજહાજ મોકલ્યું હતું. બાળક ફિલિપે એ સફરનો મોટા ભાગનો હિસ્સો ઑરેન્જ બૉક્સમાંથી બનાવવામાં આવેલા ઘોડિયામાં પસાર કર્યો હતો. 

બહેનોવાળા પરિવારમાં તેઓ સૌથી નાના અને એકમાત્ર દીકરા હતા. તેમના બાળપણના પ્રારંભિક દિવસો પ્રકૃતિને પ્રેમ કરવામાં પસાર થયા હતા. 

પ્રિન્સનું શિક્ષણ ફ્રાન્સમાં શરૂ થયું હતું, પણ સાત વર્ષની વયે તેઓ તેમના માઉન્ટબેટન પરિવારજનો સાથે રહેવા માટે ઇંગ્લૅન્ડ આવી ગયા હતા. ત્યાં સરેમાં તેમનું પ્રાથમિક શિક્ષણ થયું હતું. 

દરમિયાન તેમનાં માતા માનસિક બીમારીથી પીડાતાં હોવાનું નિદાન થયું હતું અને તેમને હૉસ્પિટલમાં દાખલ કરવામાં આવ્યાં હતાં. બાળક પ્રિન્સનો તેમની સાથે બહુ ઓછો સંપર્ક રહ્યો હતો. 

1933માં તેમને દક્ષિણ જર્મનીની શુલે શ્લોસ સેલમમાં મોકલવામાં આવ્યા હતા. તેનું સંચાલન શિક્ષણશાસ્ત્રી કર્ટ હાન કરતા હતા, પણ જ્યુ હોવાને કારણે કર્ટ હાને નાઝીઓની સતામણીને કારણે ત્યાંથી નાસી જવું પડ્યું હતું.

સત્તાવાર સંદેશાઓમાં ઉલ્લેખ

તેમના જન્મ પછી 18 મહિના પછી પરિવારને દેશ છોડવો પડ્યો હતો

કર્ટ હાન સ્કૉટલૅન્ડ આવ્યા હતા અને ત્યાં તેમણે ગૉર્ડોનસ્ટાઉન સ્કૂલની સ્થાપના કરી હતી. જર્મનીમાં માત્ર બે ટર્મ અભ્યાસ કર્યા બાદ પ્રિન્સની ગૉર્ડોનસ્ટાઉન સ્કૂલમાં ટ્રાન્સફર કરવામાં આવી હતી.

આત્મનિર્ભરતાના આગ્રહ સાથે ગૉર્ડોનસ્ટાઉન સ્કૂલમાં આકરી શિસ્તનું પાલન કરાવવામાં આવતું હતું, જે પોતાનાં માતા-પિતાથી... \n\nમને ઉપરના લેખ માટે સારું શીર્ષક આપો.
પ્રિન્સ ફિલિપ : બ્રિટનમાં અત્યંત સન્માનનીય વ્યક્તિત્વ રહ્યા